తెలంగాణలో మహిళా తహసీల్దార్ దారుణహత్య WATCH LIVE TV
ప్రాక్టీస్ కోసం ఒలింపిక్ విలేజ్‌ను వీడింది
తొలిసారిగా ఒలింపిక్ బరిలో దిగిన భారత షూటర్ అయోనికా పౌల్ ప్రాక్టీస్ కోసం ఒలింపిక్ విలేజ్‌ను వీడి దూరంగా వెళ్లింది...
TNN | Updated:
Aug 5, 2016, 04:41PM IST
భారత షూటర్ అయోనికా పౌల్ షూటింగ్ ప్రాక్టీస్ కోసం రియో ఒలింపిక్స్ విలేజ్‌ను వదిలివెళ్లారు. తొలిసారిగా ఒలింపిక్స్‌లో పాల్గొంటున్న ఆమె ప్రాక్టీస్ కోసమే ఆరంభ వేడుకలకు కూడా దూరంగా ఉండాలని నిర్ణయించుకున్నారు. ఆమె ప్రస్తుతం ఓ సర్వీస్ అపార్ట్‌మెంట్లో ఉంటూ సాధన చేస్తున్నారు. పతకం సాధించాలనే కోరికతోనే ఆమె రియో వచ్చిందని, ఒలింపిక్ విలేజ్‌లో ఉంటే ఆమెకు ఇబ్బందికరంగా ఉంటుందనే కారణంగానే ఇక్కడి నుంచి వెళ్లిందని ఆమె తండ్రి తెలిపారు. ప్రారంభ వేడుకలు ముగిసిన మరునాడే షూటింగ్ పోటీలు ఉండటంతో ఆమె తీవ్రంగా సాధన చేస్తున్నారు. తొలిరోజు జీతూ రాయ్ 10 మీటర్ పిస్టల్ షూటింగ్ విభాగంలో పోటీ పడుతుండగా, అయోనికా పౌల్, అపూర్వీ చండేలాలు పది మీటర్ల రైఫిల్ షూటింగ్ విభాగంలో పోటీపడుతున్నారు. చైనాకు చెందిన యీ సిలింగ్, జర్మనీ షూటర్ సోన్జా పల్సిఫెర్ నుంచి అయోనికాకు ప్రధానంగా పోటీ ఎదురుకానుంది. వ్యక్తిగత కోచ్ సుమా శిరూర్‌తో కలిసి ఆమె సాధనలో నిమగ్నమై ఉండటంతో ఆమె తండ్రే విలేకరులకు అడిగిన ప్రశ్నలకు బదులిచ్చారు. కోల్‌కతాకు చెందిన అయోనికా కుటుంబం తండ్రి ఉద్యోగ రీత్యా ప్రస్తుతం ముంబైలో ఉంటోంది.